ShishapangmaShishapangma (vasemmalla)

|  |  |
| --- | --- |
| Sijainti | 
TiibetKiina |
| Vuoristo | 
Himalaja |
| Korkeus merenpinnasta | 
8 027 m |
| Prominenssi | 
2 897 mView and modify data on Wikidata  |
| Ensimmäinen nousu huipulle | 
kiinalaisretkikunta 2. toukokuuta 1965 |

Kartta

|  |  |
| --- | --- |
| Koordinaatit | 
28° 21′ 08″ P, 85° 46′ 47″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Shishapangma** (8 027 m) on maailman 14. korkein vuori ja matalin yli 8 000 metriä korkeista vuorista. Shishapangma sijaitsee Himalajan vuoristossa Tiibetissä. Vuorta kutsutaan myös nimillä *Gosainthan*, *Xixabangma* tai *Xixabangma Feng*. 

Shishapangma kiivettiin viimeisenä maailman yli 8 000 metriä korkeista huipuista, sillä ulkomaalaisten pääsy Tiibetin alueelle oli pitkään rajoitettua. Shishapangmalle kiipesi ensimmäisenä 2. toukokuuta 1964 Hsu Chingin kymmenmiehinen kiinalaisretkikunta.

Nimi
----

Vuoren tiibetiläinen nimi muodostuu sanoista *pangma* (ruohotasanko tai keto) ja *shisha* tai *chisa* (harja tai vuorijono). Vuori on siten "huippu ruohikkotasangon yllä". Vuoren nepalilais-intialainen nimi *Gosainthan* on kirjaimellisesti käännettynä "Pyhä paikka".

Maantiede
---------

Shishapangma on ainoa maailman yli 8 000 metriä korkeista vuorista, joka sijaitsee kokonaan Kiinan alueella. Shishapangma on Jugal Himal -vuorijonon korkein huippu. Koska huippu sijaitsee Himalajan vuoriston pohjoisella kuivalla puolella kaukana Nepalin matalammista alueista sen profiili ei ole yhtä dramaattinen kuin muilla Himalajan korkeimmilla huipuilla. Shishapangman alueella on korkeimman huipun lisäksi myös toinen, 8 008 metrin korkeuteen yltävä huippu.

Kiipeilyn historiaa
-------------------

Ensimmäisenä Shishapangmalle kiipesi pohjoista reittiä 2.5.1964 kiinalainen retkikunta, jota johti Xǔ Jìng. Huipulle kiipesivät myös Zhāng Jùnyán, Wang Fuzhou, Wū Zōngyuè, Chén Sān, Soinam Dorjê, Chéng Tiānliàng, Migmar Zhaxi, Dorjê ja Yún Dēng.

Suomalaisista kiipeilijöistä Shishapangmalle on kiivennyt Veikka Gustafsson vuonna 2001.

### Keskustelu vuoren todellisesta huipusta

Osa nousuista Shishapangmalle on kiistanalaisia. Useat kiipeilijöistä ovat pysähtyneet vuoren matalammalle keskushuipulle todellisen, 14 metriä korkeamman huipun sijasta. Esimerkiksi Veikka Gustafssonin monivuotinen kiipeilykumppani Ed Viesturs kiipesi Shishapangmalle Gustafssonin kanssa uudestaan vuonna 2001 saavuttaakseen vuoren todellisen huipun.

Katso myös
----------

* Luettelo maailman korkeimmista vuorista
* Luettelo suurimmista prominensseista

Lähteet
-------

1. ↑  Chou Cheng: The Ascent of Shisha Pangma Alpine Journal. Viitattu 20.6.2014.
2. 1 2  Shisha Pangma : Climbing, Hiking & Mountaineering : SummitPost *www.summitpost.org*. Viitattu 18.7.2021.
3. ↑  CARTER, H. Adams: *Classification of the Himalaya*, s. 122–123. American Alpine Journal. American Alpine Club, 1985. Teoksen verkkoversio (PDF).
4. ↑  Shishapangma.  *8000ers.com*, 12.5.2021. Artikkelin verkkoversio.  en
5. ↑  Cheng, Cho: The Ascent of Sisha Pangma.  *Alpine Journal*, 1964, 69. vsk, s. 211–216. Artikkelin verkkoversio.
6. ↑  Suomalaiset 8000m kiipeilijät *Suomen Alppikerho*. Viitattu 19.7.2021.
7. ↑  Shisha Pangma : Climbing, Hiking & Mountaineering : SummitPost *www.summitpost.org*. Viitattu 18.7.2021.
8. ↑  Shishapangma *www.alanarnette.com*. Viitattu 18.7.2021.
9. ↑  Viesturs, Ed & Roberts, David: "4: Twofers and true love", *No Shortcuts to the Top: Climbing the World's 14 Highest Peaks*. Broadway Books, 2007.
10. ↑  John Branch: Claiming the Summit Without Reaching the Top *The New York Times*.  11.5.2021. Viitattu 18.7.2021. (englanniksi)

Aiheesta muualla
----------------

* Kuvia tai muita tiedostoja aiheesta **Shishapangma** Wikimedia Commonsissa